ሰባት የህወሃት  የማዕከላዊ ኮሚቴ አባላት  በሌሎች አባላት እንዲተኩ ተወሰነ
በዛሬው ዕለት በተካሄደው የመጨረሻ ዕለት ጉባኤ ሰባት የህወሃት ነባር አመራሮችና የማዕከላዊ ኮሚቴ አባላት በድርጅቱ  የመተካካት መርህ መሠረት በሌሎች የድርጅቱ አባላት እንዲወከሉ በጉባኤው ተወስኗል ።ከህወሃት የማዕከላዊ ኮሚቴ አባልነት የሚሰናበቱት የቀድሞ አመራሮች አቶ ጸጋዬ በርሀ ፤ አቶ ቴዎድሮስ ሓጎስ፤ አቶ አባዲ ዘሞና አቶ አባይ ፀሃዬ ሲሆኑ በተጨማሪ  ወይዘሮ ሮማን ገብረ ስላሴ ፤ አቶ ተወልደ በርሀና አቶ ተክለ ወይኒ አሰፋ በተለያዩ ምክንያቶች መተካት  እንዳለባቸው  ለጉባኤው አቅርበው ተቀባይነትን አግኝቷል።እየተካሄደ ባለው 12ኛው የህወሃት ጉባኤ የማዕከላዊ ኮሚቴ አባላት ብዛት 45 ሆኖ ይቀጥል ወይም  ወደ 60 ይደግ በሚል በቀረበው የውሳኔ ሃሳብ በ827 ለ 428 በሆነ  ድምጽ  በ45 አባላት ሆኖ እንዲቀጥል በጉባኤው  ወስኗል ።በህወሐት ጉባኤ በመጨረሻም  የድርጅቱን ሰባት  የቁጥጥር  ኮሚሽን አባላት ይመርጣል ተብሎ ይጠበቃል ።